കോവിഡ് സഹായം: കുവൈത്തിന് ഇന്ത്യന് എംബസിയുടെ ആദരവ് കുവൈത്ത് സിറ്റി: രണ്ടാം കോവിഡ് ഇന്ത്യയില് തകര്ന്ന് ആടിയപ്പോള് കുവൈത്ത് നല്കിയ സഹായങ്ങള്ക്ക് നന്ദി പ്രകാശിപ്പിക്കാന് കുവൈത്തിലെ ഇന്ത്യന് എംബസി പ്രത്യേക പരിപാടി സംഘടിപ്പിച്ചു. ഇന്ത്യ കുവൈത്ത് ജോയന്റ് ഫൈറ്റ് എഗന്സ്റ്റ് കോവിഡ് 19 എന്ന തലക്കെട്ടില് നടന്ന പരിപാടി ഇരു രാജ്യങ്ങളും തമ്മിലുള്ള നയതന്ത്ര സൗഹൃദത്തിന്റെ ആഴം വിളിച്ചോതുന്നതായിരുന്നു. എംബസി ഓഡിറ്റോറിയത്തില് നടന്ന പരിപാടിയില് കുവൈത്തിലെ വിവിധ സര്ക്കാര് വകുപ്പ് മേധാവികള് പങ്കെടുത്തു. പ്രതിസന്ധി ഘട്ടങ്ങളില് പരസ്പരം ചേര്ന്ന് സഹായങ്ങള് നല്കുന്നതാണ് ഇന്ത്യയും കുവൈത്തുമെന്ന് ആമുഖ പ്രസംഗത്തില് സ്ഥാനപതി സിബി ജോര്ജ് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കുവൈത്ത് വിദേശകാര്യ സഹമന്ത്രി അലി സുലൈമാന് അല് സഈദ്, വ്യവസായ അതോറിറ്റി ഡയറക്ടര് അബ്ദുല് കരീം താക്കി, കുവൈത്ത് പോര്ട്ട് അതോറിറ്റി ഡയറക്ടര് ഷേഖ് യൂസഫ് അബ്ദുല്ല അസ്സബാഹ്, കുവൈത്ത് കസ്റ്റംസ് ഡയറക്ടര് ജമാല് ഹാദില് അല് ജലാവി, കുവൈത്ത് വ്യോമയാന വകുപ്പ് മേധാവി എന്ജിനീയര് യൂസുഫ് അല് ഫൗസാന്, കുവൈത്ത് റെഡ് ക്രസന്സ്റ് സൊസൈറ്റി ഉപാധ്യക്ഷന് അന്വര് അല് ഹസാവി തുടങ്ങിയ പ്രമുഖര് പരിപാടിയില് പങ്കെടുത്ത് സംസാരിച്ചു.